**Sažetak poziva**

„Sustav odvodnje i pročišćavanja otpadnih voda Aglomeracije Velika Gorica“

(Projekt Velika Gorica)

1. Cilj (ako je primjenjivo, svrha i namjena) poziva

Cilj ovog postupka je usklađivanje aglomeracija Velika Gorica s Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt obuhvaća izgradnju 124,0 km kanalizacijske mreže i 39 crpnih stanica, rekonstrukciju 20,6 km kanalizacijske mreže i 9 crpnih stanica te nadogradnju uređaja za pročišćavanje otpadnih voda (UPOV) Velika Gorica (kapaciteta 74.000 ES, III. stupanj).

Projektom se doprinosi ostvarivanju specifičnog cilja 6ii2: *Razvoj sustava prikupljanja i obrade otpadnih voda s ciljem doprinosa poboljšanju stanja voda,* doprinoseći većoj stopi priključenosti stanovništva na sustave javne odvodnje i većoj količini otpadne vode koja se pročišćava na odgovarajućoj razini nakon prikupljanja, Operativnog programa „Konkurentnost i kohezija“ te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014.-2023.

1. Ukupna raspoloživa sredstva

Ukupna raspoloživa bespovratna sredstva iz Kohezijskog fonda za projekt „Sustav odvodnje i pročišćavanja otpadnih voda Aglomeracije Velika Gorica“ iznose 268.788.163,00 HRK.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja za projekt „Sustav odvodnje i pročišćavanja otpadnih voda Aglomeracije Velika Gorica“ iznosi 67,38%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar investicijskog prioriteta 6ii su javni isporučitelj vodnih usluga. Prihvatljivi prijavitelj za projekt „Sustav odvodnje i pročišćavanja otpadnih voda Aglomeracije Velika Gorica“ je VG VODOOPSKRBA d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigao specifični cilj Poziva su:

* mjere kojima se povećava priključenost stanovništva na sustave javne odvodnje izgradnjom/obnovom/nadogradnjom sustava javne odvodnje (uključujući nabavu opreme za čišćenje mreže te otkrivanje i saniranje propusnosti, vozila za čišćenje septičkih jama i druge povezane opreme potrebne za pravilno funkcioniranje sustava javne odvodnje);
* izgradnja uređaja za pročišćavanje otpadnih voda;
* mjere nadzora građevinskih radova te promidžbe i vidljivosti projekta.

1. Geografska ograničenja (ako je primjenjivo)

Projekt se provodi na području Zagrebačke županije konkretnije na području aglomeracije Velika Gorica, a koja obuhvaća 14 naselja (Velika Mlaka, Mičevec, Donja Lomnica, Gornju Lomnica, Gradići, Petrovina Turopoljska, Okuje, Buševec, Ogulinec, Kuče, Gornje Podotočje, Veliko Polje, Mala Mlaka, Odra i Hrašće).

1. Administrativni podaci (rok, oblik i mjesto (ako je relevantno) podnošenja)

S obzirom na to da se radi o izravnoj dodjeli bespovratnih sredstava za strateški projekt rok podnošenja nije definiran.